《游南冈及下陂山水》
明代·吴与弼

朝出萝溪阪，夕返莲塘曲。烟树眺参差，冈峦媚重复。

道泰物本小，虑澹意自足。山人留酌斟，旧侣论心腹。

归来美清夜，云和畅寒玉。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。